作者：陈允平
词牌/韵律：探春・探春慢

paragraphs: 上苑乌啼，中洲鹭起，疏钟才度云窈。
篆冷香篝，灯微尘幌，残梦犹吟芳草。
搔首卷帘看，认何处、六桥烟柳。
翠绕才舣西泠，趁取过湖人少。
掠水风花缭绕。
还暗忆年时，旗亭歌酒。
隐约春声，钿车宝勒，次第凤城开了。
惟有踏青心，纵早起、不嫌寒峭。
画阑闲立，东风旧红谁扫。